Aonsleeg in Bombay vaan november 2008

De aonsleeg in Bombay vaan november 2008 betrof 'n reeks vaan tien tegeliek gepleegde terroristische aonsleeg die op 26 november 2008 in de Indiase stad Bombay (ouch bekind es Mumbai) plaotsvoonte. De hei-oet veurtvloeiende bezèttinge vaan gebouwe en gijzelinge doorde in sommege gevalle tot 29 november. D'r vele oongeveer 175 doeje en oongeveer 245 gewonde, veur 't mierendeil Indiërs mer ouch inkel tientalle persone oet aander, veural westerse len. De aonsleeg woorte door tien à viefentwintig al-evel oet Pakistan aofkomstige, islamitische terroriste oetgevoerd. Volges d'n einege euverlevende terroris waore ze vaan plan gewees 'n Indiaas '9/11' tot stand te bringe.Terroriste wouwe 'n Indiaas 9/11, NOS Journaal, 29 nov 2008

 Doelwitte 
Doelwitte waore oonder aandere:
 twie vief-sterrehotels: Taj Mahal Palace & Tower en Oberoi Trident
 't restaurant Leopold Café
 de treinstatie Chhatrapati Shivaji Terminus
 pelitiebureau 
 't hospitaol Cama Hospital
 Mumbai Chabad House

 Verloup 
De terroriste zien vaanaof zie Bombay binnengekoume. In de hotels hadde zie 't veural gemunt op persoene mèt 'n Brits of Amerikaans paspoort.22 boetelandse doeje gemeld, NOS Journaal, 28 nov 2008 Bij de terreuracties braoke versjeie brande oet in 't hotel Taj Mahal Palace. De terroriste ginge zier gewelddadeg te werk. Zoe woorte oonder andere gegijzelde op 'n rij gezat en ein veur ein doedgesjote.Gijzeleers blieve neet gespaord, Trouw, 29 nov 2008 Indiase politie- en legerfunctionarisse mooste dèks groete meujte doen um de gijzelacties te beëindege en de gijzeleers te bevrijje; heibij woorte sloepsjötters ingezat.Troepe confrontere de aonvallers vaan Bombay, BBC News, 27 nov 2008

Op 28 november woorte 't Oberoi-hotel en 'n joeds relizjieus centrum oontzat. Onder mie de behierend rabbijn en zien vrouw lete bij de gijzeling 't leven.Bloodbad in Bombay ten einde, de Volkskrant, 29 nov 2008

Op 29 november kaom mèt 't doedsjete vaan de drei lètst euvergebleve terroriste in 't Taj Mahal Palace-hotel 'n ind aon de terreuracties.Aontal doeje in Bombay stijg tot 195, Het Laatste Nieuws, 29 nov 2008

Oet de verklaoring vaan de einigste gearresteerde terroris esouch oet de groete hoeveelheid aongetroffe explosieve maakde de Indiase pelitie en leger op tot de terroriste vaan plan waore gewees alletwie de hotels op te bloze en daomèt väöl lui d'n doed in te jaoge. Ouch deilde de terroris mèt tot ze 't hadde veurzeen op blaanke westerlinge en Joede. Moslims wouwe ze evels spaore.Terroriste in Bombay ‘wouwe 'n Indiaas 9/11’, Indian Express, 29 nov 2008

 Referentie 

Categorie:India
Categorie:Historie van Azië
Categorie:Terrorisme